पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से मौतों का सिलसिला जारी है। रविवार को भी 4 कोरोना संक्रमित लोगों की मौत हो गई। इसमें 60 वर्षीय महिला निवासी गांव रसीदपुर चमकौर साहिब, 72 वर्षीय व्यक्ति निवासी मोरिंडा, 41 वर्षीय महिला निवासी गांव सैफलपुर ब्लॉक भरतगढ़ और 58 वर्षीय व्यक्ति निवासी नंगल शामिल है। जिले में कुल मौतों का आंकड़ा 270 हो गया है जबकि रविवार को 158 नए पॉजिटिव मामले सामने आए हैं और 136 मरीज ठीक हुए हैं। जिले में कुल संक्रमितों की संख्या 8568 और ठीक होने वालों की 6875 हो गई।
जबकि 1423 एक्टिव केस हैं। सेहत विभाग ने रविवार को 876 लोगों के सैंपल टेस्ट के लिए भेजे गए हैं जबकि पहले लिए सैंपलों में 720 लोगों की रिपोर्ट निगेटिव पाई गई है। अब तक जिले में 1,92,643 लोगों के सैंपल लिए गए हैं, जिनमें 1,83,129 लोगों की रिपोर्ट निगेटिव मिला है और 1530 रिपोर्ट पेंडिंग है। सीएमओ डॉ. दविंदर कुमार ने बताया कि रविवार को 61 महिलाओं समेत 158 पॉजिटिव मिले हैं। इसमें रोपड़ शहर की 30 महिलाओं समेत 75, नंगल की 18 महिलाओं समेत 45, आनंदपुर साहिब की 9 महिलाओं समेत 25, मोरिंडा की 1 महिला समेत 4, चमकौर साहिब की 3 महिलाओं समेत 9 की रिपोर्ट कोरोना पॉजिटिव पाई गई है।
डीसी सोनाली गिरि ने बताया कि जिले के विभिन्न 9 हेल्थ सेंटरों में 642 लोगों को वैक्सीन लगाई गई है। इसमें बीबीएमबी नंगल अस्पताल में 33 लोगों को, सीएचसी भरतगढ़ में 30, चमकौर साहिब में 108, मोरिंडा में 36, नूरपुरबेदी में 69, सिविल अस्पताल रोपड़ में 146, आनंदपुर साहिब अस्पताल में 65, नंगल अस्पताल में 72 और कीरतपुर साहिब में 83 लोगों को वैक्सीन लगाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn